JKW-KABUM-22-ZA-001-002-wylie
mnga' gsol phrin las mchog sbyin/ dpal ldan dmag zor rgyal mo'i mnga' gsol phrin las mchog sbyin ces bya ba bzhugs so/__/b+h+yoH__/chos kun rang bzhin ye shes lha mo'i dbyings/__/zab zhi spros bral 'od gsal bde ba che/__/blo bur 'khrul pa'i mtshan ma las 'das pa'i/__/skye med chos kyi sku ru mnga' gsol lo/__/dag pa'i shel la tshon gyis kha bsgyur bzhin/__/zung 'jug sgyu 'phrul drwa ba'i rnam rol las/__/bzhin lag mtshan dpe'i snang char yongs shar ba/__/bde chen longs spyod rdzogs skur mnga' gsol lo/__/rnam mang gdul bya'i mos pa'i chu gter du/__/gang 'dul sprul pa'i zla gzugs 'char ba'i mod/__/bstan 'gror phan bde spel ba'i phrin las can/__/sna tshogs sprul pa'i sku ru mnga' gsol lo/__/dran pa tsam gyis byin rlabs nyin mor byed/__/lhan skyes ye shes snang ba dang 'grogs nas/__/brjod bral gnas lugs mngon sum ston mdzad pa/__/rtsa brgyud bla ma'i tshogs su mnga' gsol lo/__/gang zhabs yid bzhin sprin chen la reg pas/__/'jig rten 'jig rten 'das pa'i dngos grub kyi/__/nor bu'i gru char lhug par 'bebs mkhas pa/__/yi dam lha tshogs ngo bor mnga' gsol lo/__/shes rab dbyings kyi thig le gcig pu nyid/__/zhing sngags lhan skyes DA ki'i skur bzhengs nas/__/mchog thun phrin las yid bzhin sgrub mdzad pa'i/__/gnas gsum DA ki'i gtso mor mnga' gsol lo/__/rgyal kun yum gcig dbyangs can ngag gi lha/__/drag shul gzugs kyis gdug pa tshar gcod cing /__/'khor 'das phun tshogs ma lus sgrub mdzad khyod/__/bstan srung yongs kyi gtso mor mnga' gsol lo/__/mdor na skyabs gnas kun 'dus bdag nyid du/__/gus pa'i yid kyi mnga' gsol gzengs bstod na/__/ma g.yel ma g.yel dpal ldan re ba tI/__/'khor 'das mthu rtsal ma g.yel dus 'dir bskyed/__/zhi rgyas dbang dang mngon spyod drag po yis/__/phrin las thogs pa med pa'i cho 'phrul gyis/__/bdag cag yid la smon pa'i don rnams kun/__/'bad med myur ba nyid du 'grub par mdzod/_/ces pa'ang many+dzu g+ho Shas so/__/sarba dA ka l+yA NaM b+ha ba tu//__dge'o/__dge'o/__dge'o/__/
Debug data: